DIRECȚIA BIODIVERSITATE

Nr. înreg.: DB/140443/

**Aprob**

**Secretar de Stat**

**Romeo Paul BARBUR**

**REFERAT DE APROBARE**

Prezentul proiect de ordin stabileşte derogarea în scop științific pentru un număr de 300 de specii de libelulă cu fața albă- *Leucorrhinia pectoralis*,în baza procedurii de acordare a derogărilor de la măsurile de protecţie strictă a speciilor de floră şi faună sălbatică, prin a cărui implementare se doreşte un impact pozitiv asupra stării de conservare a habitatelor naturale şi a speciilor sălbatice de floră şi faună protejate, totodată încurajându-se cercetarea ştiinţifică.

Autoritatea publică centrală pentru protecţia mediului acordă derogări, cu avizul prealabil al Academiei Române, cu condiţia să nu existe o alternativă acceptabilă, iar măsurile derogatorii să nu fie în detrimentul menţinerii populaţiilor speciilor respective într-o stare de conservare favorabilă în arealul lor natural şi numai în anumite situaţii.

Derogările nu se acordă dacă există riscul ca acestea să aibă un impact negativ semnificativ de ordin calitativ sau cantitativ asupra populaţiei care face obiectul derogării.

Conservarea durabilă a speciilor de faună sălbatică, în conformitate cu prevederile Directivei “Habitate”, este o prioritate majoră în strategia autorităţii publice centrale pentru protecţia mediului, iar în acest sens sunt necesare o serie de măsuri concrete.

La baza elaborării prezentului ordin au stat prevederile art. 38 alin. (2) din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice aprobată cu completări şi

modificări prin Legea nr. 49/2011, cu modificările și completările ulterioare şi ale Ordinului ministrului mediului şi al ministrului agriculturii, pădurilor şi dezvoltării rurale nr. 203/14/2009 privind procedura de stabilire a derogărilor de la măsurile de protecţie a speciilor de floră şi faună sălbatică.

Derogarea se acordă Institutului de Biologie București al Academiei Române, în cadrul proiectului RO1567-IBB3/2024 Analiza și evaluarea speciilor de fungi, animale și plante din România. Scopul activității este de a studia și monitoriza populația de libelulă cu față albă - *Leucorrhinia pectoralis.* Obiectivele urmărite sunt determinarea mărimii și densităției populației adulte, determinarea succesului reproductiv și a ratei de supraviețuire a larvelor, monitorizarea multi-anuală a populației de *Leucorrhinia pectoralis* cu scopul de a evalua probabilitatea de supraviețuire pe termen lung și evaluarea condițiilor de mediu care conduc la supraviețuirea populației în zonă. Se vor utiliza mincioguri de pescuit cu ochiuri mici pentru a colecta larvele, care vor fi apoi ținute în galeți de 10 l umplute cu apă din habitatul indivizilor și cu muschi de turbă, păstrând doar indivizi în ultimul și penultimul stadiu de dezvoltare, lucru care va permite maximizarea succesului de supraviețuire. Imediat după sortare larvele vor fi transportate către siturile de destinație și împărțite între ochiurile de apă existente (pentru a evita canibalismul) și care îndeplinesc criteriile de habitat.

Având în vedere cele menționate propunem spre aprobare proiect de ordin privind aprobarea derogării în scop științific pentru 300 de exemplare din specia *Leucorrhinia pectoralis.*

**Director**

**Viorel Andrei TUFEANU**

Șef serviciu Sorina Cristina MARIN, Serviciul Biodiversitate- Biosecuritate

Elaborat: Antonia OPRIȘAN Consilier, Direcția Biodiversitate